Die Pumas se dramatiese oorwinning Sondag in die eindstryd van die SuperSport-uitdaagreeks teen Griekwas was nie regtig ’n verrassing vir hul hoofafrigter, Brent Janse van Rensburg, nie.
Daardie laaste paar minute van die wedstryd het hulle aanhou werk vir die oorwinning en eers toe Justin van Staden die skepdoel deur die pale jaag om die wedstryd met 32-30 te verseker, het hulle ontspan.
Justin van Staden kan ná dese met die bynaam “Koelkop” spog nadat hy in die doodsnikke van die eindstryd teen Griekwas vir die Pumas die wenskepdoel deur die pale gejaag het. Foto: Gallo Images
In die oefeninge word daar ook planne gemaak waarmee die Pumas hul teenstanders kan verras, soos die negeman-lynstaan teen Griekwas.
“En Stefan Ungerer op skrumskakel het ’n ongelooflike rugbybrein. Hoe hy ’n wedstryd bestuur, is uitstekend.”
Vir die volgende week of wat geniet die Pumas ’n blaaskans voordat hulle na die oefenveld terugkeer.
Vir eers fokus Janse van Rensburg en sy spelers net op die komende Curriebeker-reeks en probeer om nie aan moontlike deelname aan ’n oorsese reeks te dink nie.
“Kyk, dis belangrik dat die Pumas ’n franchise moet hê wat op ’n hoër vlak deelneem. Dis belangrik om ons spelers te behou, vir borge en vir die blootstelling, maar ek los daardie geveg vir die manne in die raadsale,” sê Janse van Rensburg.